พร้อมมาก
วันนี้ได้ฤกษ์กดปุ่ม &#8220;พร้อมเพย์&#8221; แล้ว ธนาคารพาณิชย์ทั้งระบบสามารถให้บริการการโอนเงินระหว่างบุคคลกับบุคคลกันได้ผ่านระบบพร้อมเพย์
27 ม.ค. 2560

วันนี้ได้ฤกษ์กดปุ่ม “พร้อมเพย์” แล้ว ธนาคารพาณิชย์ทั้งระบบสามารถให้บริการการโอนเงินระหว่างบุคคลกับบุคคลกันได้ผ่านระบบพร้อมเพย์
ปะหน้า “ปิติ ตัณฑเกษม” ประธานเจ้าหน้าที่บริหารลูกค้า ธนาคารทหารไทย ยืดอกการันตี ความพร้อมในการให้บริการ เพราะทดลองใช้มาแล้ว ไร้ปัญหาใดๆ ทั้งสิ้น
วิธีทดลองไม่ต้องไปไหนไกล ที่ศูนย์อาหารของแบงก์แทนที่จะจ่ายเงินสดค่าอาหาร ก็ให้พนักงานผูกบัญชีพร้อมเพย์ กับเบอร์โทรศัพท์ แล้วกดโอนเงินแทน 
เลยลองไปแอบส่องศูนย์อาหารของแบงก์ตอนกลางวัน เห็นทั้งคนขาย และพนักงาน ก้มหน้าใส่มือถือกันหมด ฝั่งพนักงานก็สั่งอาหารไป กดพร้อมเพย์จ่ายค่าอาหารจานละ 30-40 บาท ฝั่งคนขายก็ก้มหน้าดู เสียงดังตึ๊งตั๊ง ตึ๊งตั๊ง ดังระงมไปหมด เป็นที่สนุกสนาน
เห็นมั้ยล่ะ “ทีเอ็มบี พร้อม” จริงๆ